als_Latn dik_Latn sag_Latn
Lurata Reci: Politikanëve shqiptar iu mungojnë politikat zhvillimorePublikuar 6 months ago në Lajmpress
Numri i shqiptarëve nëpër institucionet e shtetit të Zvicrës po shënon ngritje nga vitit në vit dhe kjo është për tu përshëndetur. Shqiptarët tani po marrin pozita me kompetenca të larta dhe po kontribuojnë në veprimtari të ndryshme. Kështu thotë Lurata Reci, politikane/këshilltare komunale në Bern, për gazetën “Lajm”. Edhe pse Lurata Reci jeton dhe vepron në Zvicër ajo ndjek zhvillimin e politikës në Maqedoni. Sipas saj, politikanëve shqiptarë në Maqedoni iu mungojnë ofertat konkrete të cilat janë edhe nevoja primare të popullit.
Lajm: Sa kohë jeni e angazhuar në politikë?
Lurata Reci : Unë kam një karrierë të pasur 12 vjeçare në politikë, duke qenë këshilltare komunale, anëtare e kryesisë së PS komunale dhe anëtare e kryesisë së PS në kantonin e Bernit. Veç kësaj kam qenë edhe në komisione të ndryshme si shembull anëtare e komisionit migracionit dhe integracionit në dhe Delegate e PS.
Lajm: Çka ju motivoi të kyçeni në politikë?
Lurata Reci: Cdo shtetit i nevojiten institucione politike, të marr pjesë aktive në këto institucione është shumë emocionuese. Për mua është me rëndësi jo vetëm të marr pjesë në diskusione, por të marr pjesë edhe në forma ndryshe të merrem me gjëra konkrete, ta aplikojë atë që e diskutojë. Vetëm me angazhimin politik arritën të gjitha nivelet e pjesëmarrjes.
Lajm: Me çfarë profesionin merreni?
Lurata Reci: Për momentin jam në industrinë e IT (Hardëare & Softëare) si Account Manager me një kompani internacionale, gjithashtu jam në përfundim e sipër të tezës së masterit në lëmin e menaxhmentit; Executive MBA General Management.
Lajm: Pjesë e cilës parti jeni, dhe pse zgjodhët pikërisht këtë parti? Çka ofron kjo parti për shqiptarët dhe emigrantët në përgjithësi?
Lurata Reci: 2 vjet më parë ka qenë Partia Social-demokrate (Sozialdemokratische Partei SP) që më ka ofruar anëtarësim në parti. Në atë kohë kam qen e angazhuar si ndërmjetësuese për institucione të ndryshme dhe kam pasur shumë komunikim me anëtarët e partisë socialiste. Në përgjithësi është partia e vetme që angazhohet për integrim më të mire të të huajve. Numri më i madh i aktivistëve dhe anëtarëve shqiptarë janë në partinë socialiste, këtu gjej mbështetje të madhe. Natyrisht, që me pjesëmarrjen dhe angazhimin e shqiptarëve në Zvicër përfiton edhe partia.
Lajm: Jemi të njohur me arritjet e futbollistëve shqiptarë në Zvicër. Në cilat sfera tjera shqiptarët po shënojnë suksese në këtë vend?
Lurata Reci: Është kënaqësi që për dallim nga vitet e kaluara numri i shqiptarëve në pozicione të ndryshme, si; në Banka, udhëheqës të manaxhmentit me kompetenca të larta, është rritur dukshëm, gjithashtu edhe numri i studentëve. Edhe në skenën politike dhe institucionet shtetërore është shtuar numri me emra shqiptarë. Jam e bindur se në të ardhmen komuniteti shqiptar do të zë poste më të mira, me kompetenca të larta dhe të përfaqësohet edhe me shumë në aktivitete politike.
Lajm: Cili është mendimi juaj, a vepruan drejtë Xherdan Shaqiri me shokë që vendosën të luajnë për kombëtaren zvicerane, apo duhej të mendojnë më seriozisht për angazhim në kombëtaren futbollistike të Shqipërisë ose Kosovës?
Lurata Reci: Ndeshjet Shqipëria ndaj Zvicrës ka qenë tepër e mbingarkuara me emocione. Natyrisht do ishim krenar nëse këto talent do angazhoheshin për kombëtaren futbollistike të Shqipërisë ose Kosovës, mirëpo këto talent e meritojnë respektin, nderin dhe kuptimin edhe pse luajnë për një shtet tjetër. Kam respekt ndaj Xherdan Shaqirit dhe shokëve të tij, na bëjnë krenarë, janë shembull për popullin shqiptar dhe duhet ti përkrahim.
Lajm: A jeni të kënaqur me pozitën e shqiptarëve në Zvicër, a jeni në kontakt me bashkëkombës dhe sa ata ju përkrahin juve?
Lurata Reci: Bashkëpunimi ose shkëmbimi i informacioneve me bashkëkombës është e rëndësishme dhe një domosdoshmëri. Unë kam pasur përvoja pozitive dhe mbështetje dhe jam mirënjohëse për këtë gjë. Nuk është e mundur, që aktivistët shqiptarë në politikë të jenë kurdoherë të njëjtit mendim, ose ti ndjekin dhe ti mbështesin të njëjtat interesa dhe tema. Me rëndësi është bashkëpunimi, toleranca ndaj njëri tjetrit dhe përkrahja. Rregullisht kam kontakte me bashkëkombës, ku i ndërrojmë mendimet dhe idetë. Marrim pjesë në tubime apo organizime të ndryshme dhe kështu përfitojmë ndaj njëri tjetrit dhe i ndihmojmë njëri tjetrit.
Lajm: Si e komenton gjendjen politike në Maqedoni, a i ndiqni rrjedhat politike këtu? A do të kishit pranuar ofertë prej ndonjë partie që të angazhoheni politikisht në Maqedoni?
Lurata Reci: Për momentin është për tu shqetësuar se politikanët tonë janë aq shumë mes vete të angazhuar sa që e kanë harruar popullin dhe prioritetet që i ka populli dhe Maqedonia. Çdo respekt, është bukur kur flitet për flamuj apo përmendoret, por shqiptarëve ju mungojnë ofertat konkrete- politike, si shembull implementimi i Marrëveshjes së Ohrit. Politikanët duhet të merren më programe zhvillimore, me oferta për të rinjtë, studentët, ..etj. Këto janë gjëra që i nevojiten çdo shoqërie.
Edhe pse jetojë në Zvicër, e ndjek gjendjen politike në Maqedoni edhe ndoshta do të kem edhe ambicie ndonjëherë të angazhohem politikisht në Maqedoni. Momentalisht i ndjek me vëmendje ndryshimet në PDSH. Reformat janë domosdoshmëri dhe gjasë e mirë për fuqizimin e PDSH-së. Me rëndësi është që reformat janë për një të ardhme më të mirë. Reformat brenda partiakë të PDSH-së në mënyrën e funksionimit, statusit dhe demokratizimit të partisë më bëjnë përshtypje. Jam e bindur se strategjia e zotëri Selës do të jetë afatgjate dhe do ta çojë PDSH-në drejt fitores.
Lajm: Planet tuaja për të ardhmen, a shpresoni se do të realizoni synimin të bëheni deputete?
Lurata Reci: Me siguri do të jem edhe në të ardhmen politikisht aktive. Kam ambicie për deputete, por nuk e kam vendosur saktë se në cilin vit do konkurrojë serish për deputete. Do të ishte një arritje shumë e mirë, nuk është kjo gjë që më motivon të vazhdojë më tutje por që do të jetë një plus i madh për mua.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn